Fenitoin

Fenitoin adolah jinih ubek untuak mancagah jo maridoan kajang pado pandarito panyakik ayan. Fenitoin ko bisa digunokan untuak nan kajang parsial (kajang nan indak balangsuang lamo) atau kajang kompleks (atau kajang nan labiah lamo daripado parsial). Ubek  ko bisa pulo digunokan untuak manangani status epileptikus  jo mancagah kajang sasudah prosedur kraniotomi.

Formulasi kimia untuak fenitoin adolah : 5,5-diphenyl-2,4-imidazolidinedione.

 Sijarah panamuan 
Pado taun 1908, Fenitoin partamo sakali disintesis dek ahli kimia dari Jerman, Heinrich Biltz. Biltz manjuanyo ka Parke-Davis. Pado taun 1938, ilmuwan-ilmuan lainnyo tamasuak H. Houston Merritt jo Tracy Putnam basomok guno fenitoin untuak maubek panyakik kajang-kajang, nan indak ado efek sedatif nan takaik jo fenobarbital.

Jack Dreyfus, urang nan mandirian Dana Dreyfus, adolah urang nan manjadi pandukuang utamo manjadikan fenitoin sabagai ubek untuak mangandalian gugup jo depresi, katiko inyo mandapekan resep untuak Dilantin pado taun 1966. Inyo alah maambiak ubek ko dalam jumlah nan banyak kapado Richard Nixon sapanjang taun 1966 sampai taun 1970, walaupun hal itu dibantah dek mantan asisten Gaduang Putiah.

 Merek dagang 
Merek dagang dari fenitoin ko adolah  : Curelepz, Decatona, Dilantin, Ikaphen, Kutoin, Phenitin, Phenytoin Sodium.

 Dosis 
Aturan pamakaian fenitoin nan diagiahkan dotor babeda untuak anak ketek jo urang gadang, sarato babeda pulo antaro urang nan mandarito panyakik ayan jo epileptikus (kajang taruih manaruih).

 Panyakik ayan 

 Anak ketek : dosis partamo adolah 5 mg/kgBB per hari, bisa diagiahkannyo dibagi ka dalam 2 jadwal mamakan. Dosis untuak pamaliharoan adolah 4-8 mg/kgBB per hari, dapek dibagi  untuak babarapo kali makan. Dosis maksimalnyo  300 mg per hari.
 Urang gadang  : dosis partamo adolah 3–4 mg/kgBB atau 150–300 mg per hari. Dosis pamaliharoan adolah 200–500 mg per hari.

 Epileptikus 

 Anak ketek : 15–20 mg/kgBB diagiahkan malalui infus IV jo kacepatan lambek.
 Urang gadang : 10–15 mg/kgBB diagiahkan malalui suntikan pambuluah darah (intravena/IV) lambek. Dosis pamaliharoan adolah 100 mg 3–4 kali sahari.

 Paringatan 
Fenitoin indak bisa dimakan dek sumbarang urang sajo. Ado kondisi tubuah tatantu atau hal-hal lain nan harus diparatian sabalum mamakan ubek ko, misalnyo alergi ubek atau sabagainyo. Kamudian jan lupo di agiah tau ka dotor tampek konsultasi atau barubek.

Hal-hal nan paralu di kecek an kapado dotor adolah :
 Pernah atau sadang mandarito panyakik  aritmia.
 Mamiliki gangguan hati.
 Sadang manganduang atau manyusui.
 Sadang maminum ubek lainnyo.
 Punyo panyakik jantuang.
 Hormon tiroid randah.
 Kakurangan vitamin D atau kondisi lain nan manyababkan panipihan tulang.
Mandarito panyakik gulo

 Efek Sampiang 
Ado babarapo efek sampiang nan bisa timbua dek karano mamakan fenitoin. Diantaronyo adolah:

 payah lalok lamak
 sakik kapalo
 mual
 muntah
 mangecek kurang jaleh
 agak payah mangecek sarato makan jo minum
 kondisi mental manurun
 sembelit

 Interaksi jo ubek lain 
Ado babarapo interaksi nan timbua dek panggunoan fenitoin basamoan jo ubek lain.

 Bisa manyababkan maningkeknyo kadar fenitoin dalam darah jikok digunokan sarato jo amiodarone, ketoconazole, capecitabine, chloramphenicol, disulfiram, fluorouracil, fluoxetine, fluvoxamine, cimetidine, isoniazid, omeprazole, sertraline, ticlopidine, asam valproate, atau warfarin.
 Bisa manurunnyo kadar fenitoin dalam darah jikok digunokan sarato jo  bleomycin, carbamazepine, asam folat, phenobarbital, atau sukralfat.
 Bisa manurunkan  kadar albendazole, atorvastatin, ciclosporine, digoxin, efavirenz, quetiapine, apixaban, praziquantel, atau simvastatin di dalam darah.
 Bisa manurunkan efektivitas ubek antijamua golongan azole, estrogen, pil KB, kortikosteroid, doxycycline, furosemide, irinotecan, paclitaxel, teofilin, atau vitamin D

 Rujuakan 

 Daptar Pustaka 
















Kategori:Ubek